சீர்காழி: அமைச்சர் ஓஎஸ் மணியன் உதவியாளர் ரமேஷ் பாபு (47) கடந்த ஜூலை மாதம் 23ம் தேதி சீர்காழியில் வெடிகுண்டு வீசியும், அரிவாளால் வெட்டியும் கூலி படையினரால் படுகொலை செய்யப்பட்டார். கொலை தொடர்பாக கூலிப்பபடையை சேர்ந்த 10 பேர் கைது செய்யப்பட்டு திருச்சி மத்திய சிறையில் அடைக்ககப்பட்டுள்ளனர். இந்த கொலையில் ஈடுபட்டவரும், கூலிப் படைக்கு அடைக்கலம் கொடுத்தவருமான முக்கிய புள்ளியை போலீசார் இப்போது கைது செய்துள்ளனர். சீர்காழி அடுத்த மருதம் பள்ளம் தெற்கு தெருவை சேர்ந்த நாகராஜன் மகன் செங்குட்டுவன் (40). இவர் மருதம்பள்ளி மாஜி பஞ்சாயத்து தலைவராகவும் இருந்துள்ளார். இவர் தான் ரமேஷ்பாபுவை கொலை செய்த குற்றவாளிகளுக்கு அடைக்கலம் கொடுத்ததாக தெரியவந்தது. தலைமறைவாக இருந்த அவரை நாகை எஸ்பி விஜயகுமார் தலைமையிலான தனிப்படை போலீசார் தேடி வந்தனர். அவரை நேற்று போலீசார் கைது செய்து சீர்காழி குற்றவியல் நீதிமன்ற நீதிபதியுவராஜ் முன் ஆஜர்படுத்தினர் வழக்கை விசாரித்த நீ திபதி, மாஜி பஞ்சாயத்து தலைவர் செங்குட்டு வனை 15 நாள் காவலில் வைக்க உத்தரவிட்டார் அதைத் தொடர்ந்து சீர்காழிபோலீசார் செங்குட்டுவனைதிருச்சி மத்திய சிறையில் அடைத்தனர்.